หุ้นปิดตลาดดัชนีร่วง9.24จุด
ตลาดหุ้นวันที่ 9 ธ.ค. ดัชนีปิดที่ระดับ 1,034 จุด ลดลง 9.24 จุด  หรือ 0.89% มูลค่าการซื้อขาย  22,568.62  ล้านบาท
9 ธ.ค. 2554

ตลาดหุ้นวันที่ 9 ธ.ค. ดัชนีปิดที่ระดับ 1,034 จุด ลดลง 9.24 จุด  หรือ 0.89% มูลค่าการซื้อขาย  22,568.62  ล้านบาท 
นายชัย   จิรเสวีนุประพันธ์  ผู้จัดการฝ่ายกลยุทธ์การลงทุน บริษัทหลักทรัพย์โนมูระ พัฒนสิน กล่าวว่า หุ้นไทยปรับตัวลงตามตลาดเอเชียจากความกังวลเรื่องแก้หนี้ยุโรป หลังจากธนากลางยุโรป(ECB) แสดงท่าทีไม่ปรับเพิ่มปริมาณซื้อพันธบัตรรัฐบาลในช่วงนี้ รวมถึงกรณีธนาคารพาณิชย์ในยุโรปจำเป็นต้องเพิ่มทุนจำนวนมาก ส่งผลทางจิตวิทยาในเชิงลบต่อการลงทุนตลอดทั้งวัน
นอกจากนี้มูดี้ส์ได้ปรับลดอันดับความน่าเชื่อของธนาคารพาณิชย์ของฝรั่งเศส 3 แห่ง ยิ่งทำให้บรรยากาศการลงทุนไม่ค่อยดีนัก ทำให้หุ้นขนาดใหญ่ปรับตัวลดลงมาและแนวโน้มน่าจะต่อเนื่องในสัปดาห์
สำหรับแนวโน้มตลาดหุ้นสัปดาห์จะมี 4 วันทำการ เนื่องจากวันจันทร์หยุดทำการ จึงต้องดูทิศทางตลาดหุ้นต่างประเทศเป็นหลัก โดยคาดว่าดัชนีมีกรอบแนวรับ 1,020 จุด และแนวต้าน 1,050 จุด
5 หลักทรัพย์ที่มีมูลค่าการซื้อขายสูงสุด ได้แก่PTT  มูลค่าการซื้อขาย1,552.27 ล้านบาท ปิดที่ 320 บาท ลดลง 5.00 บาท หรือ -1.54%  KTB มูลค่าการซื้อขาย 1,237.87  ล้านบาท ปิดที่15.40   บาท ลดลง 0.40 บาท หรือ -2.53%BBL มูลค่าการซื้อขาย 1,053.33 ล้านบาท ปิดที่ 153.50  บาท ลดลง 3 บาท หรือ -1.92%PTTGC  มูลค่าการซื้อขาย1,039,810 ล้านบาท ปิดที่ 65.25  บาท ลดลง 1 บาท หรือ -1.51%IVL มูลค่าการซื้อขาย 872.37  ล้านบาท ปิดที่31.50 บาท ลดลง 0.75 บาท หรือ -2.33%